Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 5611

c) a kiegészítő címzés paraméter-mezőjét egy kötőjellel (-) zárják le. 4.4.4.4.1.1 Ajánlás. Ha a szolgálati közleményekre, vagy kérdésekre a külön cím nem egyezik meg a feladó megjelölésével, akkor lehetőleg az SVC módosító jelzést kell használni. 4.4.4.5 A feladó részt egy kijelölési funkcióval [] kell lezárni. 4.4.5 Szöveg 4.4.5.1 A közlemények szövegét a 4.1.2 pont előírásainak megfelelően kell megfogalmazni. 4.4.5.2 Ha a feladóra utaló hivatkozást használnak, akkor az a szövegrész elején legyen, kivéve a 4.4.5.2.1 és a 4.4.5.2.2 pontban leírtak esetét. 4.4.5.2.1 Ha a címzett-megjelölés második elemét az YXY, YYY vagy ZZZ három-betűs ICAO jelölés alkotja (lásd a 4.4.3.1.2.1 és a 4.4.3.1.2.2 pontokat), és ezért szükség van a szövegben a közlemény címzettjének pontos meghatározására, akkor ezt az azonosító karakter-csoportot a feladóra való hivatkozás elé kell írni (ha van ilyen), és ezzel ez a szöveg első eleme lesz. 4.4.5.2.2 Ha a feladó-megjelölés második elemét az ICAO három-betűs YXY, YYY vagy ZZZ jelölés alkotja (lásd a 4.4.4.2.1 és a 4.4.4.2.2 pontokat), és ezért szükség van a szövegben azon szervezet ( vagy katonai szolgálat), vagy légijármű nevének közlésére, amely a közleményt feladta, akkor ezt az azonosítót a szöveg első elemeként kell beilleszteni a közleménybe. 4.4.5.2.3 Amikor a 4.4.5.2.1 és a 4.4.5.2.2 pontok előírásait alkalmazzák olyan közleményekre, amelyekben az ICAO három-betűs YXY, YYY vagy ZZZ azonosítóját/azonosítóit két vagy több különböző szervezet (vagy katonai szolgálat) megjelölésére használják, akkor a szövegbe illesztett azonosítók sorrendje meg kell egyezzen a közlemény címzési és feladó részében használt teljes sorrenddel. Ilyen esetben minden címzettmegjelölés után közvetlenül egy kijelölési funkciót kell küldeni. Ilyenkor a közleményt feladó (YXY, YYY vagy ZZZ kóddal jelölt) szervezet neve elé a "FROM" ("...-TÓL") szót kell írni. Az ilyen azonosítók után a szövegrészbe, a szöveg többi részének kezdete elé a "STOP" szót és egy kijelölési funkciót kell írni. 4.4.5.3 A szöveg minden nyomtatott sora után egy kijelölési funkciót [] kell küldeni, kivéve a szöveg utolsó sorát (lásd a 4.4.5.6 pontot). 4.4.5.4 Távgépíró üzemben, ha a szöveg egy részét meg kívánják erősíteni, akkor ezt a megerősítést az utolsó szövegcsoporttól egy kijelölési funkcióval [] kell elválasztani, majd a CFM rövidítéssel kezdve a megerősített szövegrész következik. 4.4.5.5 Távgépíró hálózatban, ha észlelik, hogy a szövegben gépelési hiba történt, akkor a hibajavítást az utolsó szövegcsoporttól, vagy megerősítéstől (ha van ilyen) egy kijelölési funkcióval [] kell elválasztani. Ezután a COR rövidítés és maga a helyesbítés következik. 4.4.5.5.1 A helyi kikézbesítés előtt, az állomás személyzetének el kell végeznie a nyomtatott példányon az összes jelzett helyesbítést. 4.4.5.6 A szöveg végén az alábbi szöveg vége jelet kell küldeni: Egy BETŰVÁLTÓ [], kijelölési funkció []. 4.4.5.7 Az AFTN feladó állomás által begépelt közlemény szövegének hossza nem haladhatja meg az 1800 karaktert.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes